
Anexa nr.11.2 la HCLMT nr.______din ____ 2021


REGULAMENT DE ORGANIZARE ŞI FUNCŢIONARE
 Serviciul social Cantina Sociala 
din cadrul Complexului de servicii “Sf.Francisc”

Articolul 1Definiţie
(1).Regulamentul de organizare şi funcţionare este un document propriu al serviciului social Cantina Sociala din cadrul Complexului de servicii “Sf.Francisc”. Înființarea Cantiei Sociale din cadrul Complexului de servicii “Sf.Francisc” a fost aprobata prin Hotărârea Consiliului Local al Municipiului Timișoara nr.218 din 27.06.2017 privind infiintarea Directiei de Asistenta Sociala a Municipiului Timisoara si aprobarea Organigramei si a Statului de Functii pentru aceasta.  
Regulamentul de organizare și funcționare a fost aprobat în vederea asigurării funcţionării serviciului social Cantina Sociala din cadrul Complexului de servicii “Sf.Francisc” cu respectarea standardelor minime de calitate aplicabile şi a asigurării accesului persoanelor beneficiare la informaţii privind condiţiile de admitere, serviciile oferite, condițiile de încetarea a contractului, drepturi și obligații. 
(2).Prevederile prezentului regulament sunt obligatorii atât pentru persoanele beneficiare, cât şi pentru angajaţii institutiei şi, după caz, pentru membrii familiei beneficiarilor, reprezentanţii legali/convenţionali, vizitatori.

Articolul 2.Identificarea serviciului social
	Serviciul social Cantina Sociala din cadrul Complexului de servicii “Sf.Francisc”cod serviciu social 8899 CPDH-I, cu sediul în Timişoara str.Telegrafului nr.8, infiintat si administrat de furnizorul Directia de Asistenta Sociala a Municipiului Timisoara, acreditat conform Certificatului de acreditare seria AF nr.003748 din data de 24.08.2017. 

Articolul 3.Scopul serviciului social
	Scopul serviciului social Cantina Sociala din cadrul Complexului de servicii “Sf.Francisc”este de a presta servicii sociale gratuite sau contra cost  persoanelor  aflate  in  situaţii economico-sociale precare, sau medicale deosebite, în scopul prevenirii şi limitării unor situaţii de dificultate care pot genera marginalizarea sau excluderea lor sociala, prin activitati de  pregătire şi  asigurare a hranei (prânzul şi cina), în limita alocaţiei de hrana distribuindu-se o dată pe zi precum si activitati de informare si consiliere sociala.

	Serviciul social Cantina Sociala din cadrul Complexului de servicii “Sf.Francisc” poate deservi un numar maxim de 1000 beneficiari.

Articolul 4.Cadrul legal de înfiinţare, organizare şi funcţionare
(1)Serviciul social Cantina Sociala din cadrul Complexului de servicii “Sf.Francisc”funcţionează cu respectarea prevederilor cadrului general de organizare şi funcţionare a serviciilor sociale reglementat de:
-Legea nr.292/2011, cu modificările ulterioare şi ale altor acte normative secundare aplicabile domeniului,
-Legea nr.208/1997 cu privire la cantinele de ajutor social, precum si ale altor acte normative secundare, aplicabile domeniului,
(2) Standard minim de calitate aplicabil: Ordinul ministrului muncii și justiției sociale, nr. 29 / 2019, anexa 9.
(3) Serviciul social Cantina Socială din cadrul Complexului de servicii “Sf.Francisc” este înfiinţat prin: HCLMT nr. 218/27.06.2017 privind infiintarea Directiei de Asistenta Sociala a Municipiului Timisoara, aprobarea Organigramei și a Statului de Funcţii. 

Articolul 5.Principiile care stau la baza acordării serviciului social

	(1).Cantina Sociala din cadrul Complexului de servicii “Sf.Francisc”se organizează şi funcţionează cu respectarea principiilor generale care guvernează sistemul naţional de asistenţă socială, precum şi cu principiile specifice care stau la baza acordării serviciilor sociale prevăzute în legislaţia specifică, în convenţiile internaţionale ratificate prin lege şi în celelalte acte internaţionale în materie la care România este parte, precum şi în standardele minime de calitate aplicabile.
    
	(2).Principiile specifice care stau la baza prestării serviciilor sociale în cadrulCantinei Sociale din cadrul Complexului de servicii “Sf.Francisc”sunt următoarele:
    a) respectarea şi promovarea cu prioritate a interesului persoanei beneficiare;
    b) protejarea şi promovarea drepturilor persoanelor beneficiare în ceea ce priveşte egalitatea de şanse şi tratament, participarea egală, autodeterminarea, autonomia şi demnitatea personală şi întreprinderea de acţiuni nediscriminatorii şi pozitive cu privire la persoanele beneficiare;
    c) asigurarea protecţiei împotriva abuzului şi exploatării persoanei beneficiare;
    d) deschiderea către comunitate;
    e) asistarea persoanelor fără capacitate de exerciţiu în realizarea şi exercitarea drepturilor lor;
    f) asigurarea în mod adecvat a unor modele de rol şi statut social, prin încadrarea în unitate a unui personal mixt;
    g) ascultarea opiniei persoanei beneficiare şi luarea în considerare a acesteia, ţinându-se cont, după caz, de vârsta şi de gradul său de maturitate, de discernământ şi capacitatea de exerciţiu;
    h) promovarea unui model familial de îngrijire a persoanei beneficiare;
    i) asigurarea unei îngrijiri individualizate şi personalizate a persoanei beneficiare;
    j) preocuparea permanentă pentru scurtarea perioadei de prestare a serviciilor, în baza potenţialului şi abilităţilor persoanei beneficiare de a trăi independent;
    k) încurajarea iniţiativelor individuale ale persoanelor beneficiare şi a implicării active a acestora în soluţionarea situaţiilor de dificultate;
    l) asigurarea unei intervenţii profesioniste, prin echipe pluridisciplinare;
    m) asigurarea confidenţialităţii şi a eticii profesionale;
    n) responsabilizarea membrilor familiei, reprezentaţilor legale cu privire la exercitarea drepturilor şi îndeplinirea obligaţiilor de întreţinere;
    o) primordialitatea responsabilităţii persoanei, familiei cu privire la dezvoltarea propriilor capacităţi de integrare socială şi implicarea activă în soluţionarea situaţiilor de dificultate cu care se pot confrunta la un moment dat;
Articolul 6.Beneficiarii serviciilor sociale

(1).Beneficiarii serviciilor sociale acordate înCantina Sociala din cadrul Complexului de servicii “Sf.Francisc”sunt persoane aflate în situații economic-sociale sau medicale deosebite, după cum urmează: 
	1.1 Conform Legii nr.208/15.12.1997:
a) copiii în varsta de pana la 18 ani, aflaţi în întreţinerea acelor familii al căror venit net mediu lunar pe o persoana în întreţinere este sub nivelul venitului net lunar, pentru o persoana singura, luat în calcul la stabilirea ajutorului social;     
b) ţinerii care urmează cursuri de zi la instituţiile de învăţământ ce funcţionează în condiţiile legii, pana la terminarea acestora, dar fără a depăşi varsta de 25 de ani, respectiv 26 de ani în cazul celor care urmează studii superioare cu o durata mai mare de 5 ani, care se afla în situaţia prevăzută la lit. a);     
c) persoanele care beneficiază de ajutor social sau de alte ajutoare băneşti acordate în condiţiile legii şi al căror venit este de pana la nivelul venitului net lunar pentru o persoana singura, luat în calcul la stabilirea ajutorului social;     
d) pensionarii;    
e) persoanele care au împlinit varsta de pensionare, aflate întruna dintre următoarele situaţii: sunt izolate social, nu au sustinatori legali, sunt lipsite de venituri;     
f) invalizii şi bolnavii cronici;     
g) orice persoana care, temporar, nu realizează venituri,pe o perioada de cel mult 90 de zile pe an.
	
	1.2. Alte categorii de beneficiarii:
	Beneficiarii din cadrul centrelor de asistenta sociala aflate in subordinea Directiei de Asistenta Sociala a Mun. Timisoara, precum si pentru beneficiarii din cadrul unor Fundatii/Asociatii- in baza Hotararii Consiliului Local al mun. Timisoara
	
	(2) Condiţiile de accesarea a serviciilor, sunt următoarele:
a) Acte necesare:
1.cerere
2.acte de identitate, carte de identitate provizorie, certificat de nastere, certificat de casatorie, 
3. acte doveditoare privind veniturile
4. adeverinta de venit eliberata de catre Administratia Finantelor Publice a Municipiului Timisoara
5.adeverinta de la Agentia Judeteana de Ocupare si Formare Profesionala Timis, ca nu a refuzat nejustificat un loc de munca corespunzator pregatirii si nivelului studiilor, situatiei persoanei si starii de sanatate sau ca nu au refuzat nejustificat un curs de calificare, recalificare sau perfectionala profesionala, pentru persoanele care sunt apte de munca, dar nu au loc de munca;
6.declaratienotariala privind faptul ca nu realizeaza venituri, pentru persoanele care sunt apte de munca, dar nu au loc de munca;
7. certificatul de incadrare in grad de  handicap pentru peroanele cu dizabilitati,
8. adeverinta eliberata de medicul de familie/medic specialist, care atesta boala cronica,  pentru bolnavii cronici, 
9. pentru persoanele care au indeplinit varsta de pensionare
- declaratie pe propria respundere ca se  afla in una din urmatoarele situatii: sunt izolate social, nu au sustinatori legali, sunt lipsiti de venituri
10.adeverinta de scolarizare 
11. hotarare de incredintare, plasament,  adoptie si orice hotarare privind obligatia legala de intretinere.
12. adeverinta medic de familie – apt pentru a frecventa colectivitatea pentru persoanele care ridica masa de la sediu 

b)Criterii de eligibilitate:
- Persoanele specificate la Articolul 6(alin. 1, pct.1.1si pct.1.2) .
c)Decizia de admitere/respingerepentru serviciile acordate de catre  Cantina Sociala din cadrul Complexului de servicii “Sf.Francisc”, se redacteaza de catre asistentul social si este semnata de catre seful de centru. Decizia de admitere/respingere se inregistreaza in Registrul Decizii, este redactata in doua exemplare, un exemplar pentru beneficiar si un exemplar ramane la dosarul beneficiarului. 
	In Decizia de admitere se consemneaza perioada de acordare si  numarul de porti acordate. In cazul Deciziei de respingere se va mentiona motivul neacordarii serviciului social.

d)Stabilirea contributiei: 
Serviciile sociale se prestează gratuit pentru persoanele care nu au venituri sau ale căror venituri sunt sub nivelul venitului minim net lunar, pentru o persoana singura, luat în calcul la stabilirea ajutorului social.     
Persoanele îndreptăţite să beneficieze de serviciile cantinei sociale, care realizează venituri ce se situeaza peste nivelul venitului minim net lunar, pentru o persoana singura, luat în calcul la stabilirea ajutorului social, pot beneficia de serviciile cantinei de ajutor social, cu plata unei contribuţii de 30% din venitul pe persoana, fără a se depăşi costul meselor servite, calculat pe aceeaşi perioada. 
[bookmark: _GoBack]Pentru numarul prevazut de persoane varstnice aflate in situatie de vulnerabilitate, care beneficiaza de masa la Cantina prin furnizarea hranei la domiciliu in cadrul proiectului < GERAS - Generam eficient, rapid, activ, sustenabil, servicii integrate pentru varstnici > cod SMIS 126135, pe perioada de implementare si sustenabilitate a acestuia, portiile de hrana acordate vor fi gratuite.  

e)Modalitatea de incheiere a Contractului de furnizare de servicii  si modelul acestuia:
Contractul de furnizare de servicii se incheie in forma scrisa, in doua exemplare(un exemplar pentru beneficiar si un exemplar se pastreaza la dosaul beneficiarului), conform modelului existent la nivelul institutiei  pentru o perioada de 6 luni cu posibilitatea de prelungire prin Act Aditional.
Contractul de furnizare de servicii este redactat de asistentul social, avizat de catre Compartimentul Juridic al Directiei de Asistenta Sociala a Municipiului Timisoara si semnat de catre Directorul General,  precum și de beneficiar. 

(3) Condițiile de încetare/sistare a acordarii serviciilorsociale:
a)Incetarea serviciilor acordate beneficiarului, se aplica in urmatoarele situatii:
-beneficiarul nu se mai incadreaza in criteriile de eligibilitate;
-beneficiarul nu respecta prevederile Contractului de furnizare servicii;
-acordul părţilor privind încetarea contractului;
-retragerea Licientei de functionare;
-lipsa nejustificata a beneficiarului pentru a-si ridica portia de hrana,  pentru o perioada de maxim 1 luna;
-in caz de deces a beneficiarului de servicii.
b)Sistarea  serviciilor acordate beneficiarului, se aplica in urmatoarele situatii:
a) La solicitarea scrisa a beneficiarului pentru o perioada de maxim 3 luni.
	
	(4) Persoanele beneficiare de servicii sociale furnizate deserviciul social Cantina Sociala au următoarele drepturi:
a) să li se respecte drepturile şi libertăţile fundamentale, fără discriminare pe bază de rasă, sex, religie, opinie sau orice altă circumstanţă personală ori socială;
b) să participe la procesul de luare a deciziilor în furnizarea serviciilor sociale, respectiv la luarea deciziilor privind intervenţia socială care li se aplică;
c) să li se asigure păstrarea confidenţialităţii asupra informaţiilor furnizate şi primite;
d) să li se asigure continuitatea serviciilor sociale furnizate, atât timp cât se menţin condiţiile care au generat situaţia de dificultate;
e) să fie protejaţi de lege atât ei, cât şi bunurile lor, atunci când nu au capacitate de exerciţiu;
f) să li se garanteze demnitatea, intimitatea şi respectarea vieţii intime;
g) să participe la evaluarea serviciilor sociale primite;
h) să li se respecte toate drepturile speciale în situaţia în care sunt minori sau persoane cu dizabilităţi.
i) de a beneficia de serviciile sociale prevazute in Planul individualizat de asistenta; 
j) de a li se asigura continuitatea serviciilor sociale atata timp cat cat se mentin  conditiile care au generat situatia de dificultate;
k) de a refuza primirea serviciilor sociale;
l) de a avea acces la propriul dosar;
m) de a-si exprima nemultumirea cu privire la acordarea serviciilor sociale.
n) de a fi informati, in timp util, asupra:drepturilor sociale, modificarilor intervenite in acordarea serviciilor sociale, oportunitatii acordarii altor servicii sociale, listei la nivel local cuprinzand furnizorii acreditati sa acorde servicii sociale, regulamentului de ordine interioara.
	
	(5) Persoanele beneficiare de servicii sociale furnizate de serviciul social Cantina Sociala au următoarele obligaţii:
a) să furnizeze informaţii cât mai complete şi reale privind situaţia familiala si financiara;
b) sa respecte termenele si clauzele stabilite in Contractul de furnizare a serviciilor sociale;
c) in functie de caz, sa achite contributia partiala de 30 % din venitul realizat in perioada stabilita de conducerea serviciului social Cantina Sociala 
d) sa  prezinte legitimatia in momentul in care ridica hrana;
e) să informeze asistentul social în legătură cu schimbările survenite în situaţia sa familială, socială sau profesională;
f) să nu se prezinte în stare de ebrietate sau sub influenţa altor substanţe toxice la întâlnirile stabilite cu asistentul social sau cu alţi profesionişti;
g) să folosească un limbaj decent şi să adopte un comportament civilizat pe parcursul întâlnirilor cu asistentul social sau alţi profesionişti, 
h) sa nu aduca prejudicii materiale sau morale institutiei;
i) să permită asistentului social să facă vizite la domiciliul său;
j) sa informeze in prealabil asistentul social cazurile in care din motive personale intemeiate, (imbolnavire, parasirea localitatii), renunta temporar la serviciile furnizate de catre Cantina Sociala;
k)  se interzice valorificarea alimentelor furnizate de catre Cantina Sociala, 
l) să respecte prevederile prezentului regulament.

Articolul 7.Activităţi şi funcţii
	
	Principalele funcţii ale serviciului social Cantina Sociala din cadrul Complexului de servicii “Sf.Francisc” sunt următoarele:
	a) de furnizare a serviciilor sociale de interes public general/local, prin asigurarea următoarelor activităţi:
-reprezentarea furnizorului de servicii sociale în contractul încheiat cu persoana beneficiară;
-instrumentarea dosarului beneficiarului;
-pregatirea si servirea hranei;
-consiliere si informare sociala;
	În situațiile de finanțări externe se vor respecta criteriile de admitere/respingere, documentele necesare, metodologia de lucru, etc. corespunzătoare proiectului și cu respectarea prezentului Regulament de Organizare și Funcționare.

	b) de informare a beneficiarilor, potenţialilor beneficiari, autorităţilor publice şi publicului larg despre domeniul său de activitate, prin asigurarea următoarelor activităţi:
1. Prezentarea serviciului social Cantina Sociala din cadrul Complexului de servicii “Sf.Francisc” prin organizarea de evenimente in comunitate care sa atraga atentia asupra activitatilor derulate si a nevoilor sociale carora se adreseaza
2. Prin distribuirea de pliante, fleyere, afise, materiale de promovare a insitutiei
3. Sedinţe cu beneficiarii, 
4. Organizarea de evenimente in cadrul institutiei cu deschidere catre comunitate
5. Actualizarea site-ului precum şi a materialelor informative
6. Organizarea de activitati de promovare in presa
7.	Elaborarea de rapoarte de activitate.

c) De promovare a drepturilor beneficiarilor şi a unei imagini pozitive a acestora, de promovare a drepturilor omului în general, precum şi de prevenire a situaţiilor de dificultate în care pot intra categoriile vulnerabile care fac parte din categoria de persoane beneficiare, potrivit scopului acestuia, prin asigurarea următoarelor activităţi:
1. Organizarea și participarea la mese rotunde, seminarii, conferințe privind categoriile vulnerabile care fac parte din categoria de persoane beneficiare;
2.  Organizarea de activități de sensibilizare și informare a comunității;
3. Promovarea participării sociale și a implicării comunitare prin atragerea de voluntari, sponsorizări și donații;

d) De asigurare a calităţii serviciilor sociale prin realizarea următoarelor activităţi:
1. Elaborarea procedurilor și instrumentelor standardizate utilizate în procesul de acordare a serviciilor și instuirea personalului cu privire la acestea;
2. Realizarea de evaluări periodice a serviciilor prestate și măsurarea gradului de satisfacție a beneficiarilor;
3. Facilitarea participării beneficarilor și a angajaților la stabilirea obiectivelor și priorităților de dezvoltare în vederea creșterii calității serviciilor;
4. Elaborarea Planului de Amenajare și Adaptare a Mediului Ambiant și a Planului de Igienizare;
5. Respectarea drepturilor beneficiarilor și încurajarea lor să-și exprime opinia cu privire la aspectele care țin de activitatea Cantinei sociale;
6. Desfășurarea activității ținând cont de prevederile etice în interacțiunile cu beneficiarii;
7. Întreprinderea de acțiuni privind identificarea, semnalarea și soluționarea cazurilor de abuz și neglijare;
8. Consemnarea incidentelor deosebite care afectează beneficiarii, personalul sau activitatea Cantinei sociale;
9. Întreprinderea de măsuri în vederea asigurării instutirii periodice și formării profesionale a angajaților;
10. Evaluarea anuală a activității angajaților.

e) De administrare a resurselor financiare, materiale şi umane ale centrului prin realizarea următoarelor activitati:
1. Întocmirea propunerilor pentru Planul Anual de Achiziții Publice al furnizorului de servicii sociale.
2. Întocmirea de referate de necesitate.
3. Întocmirea si executarea Planului de Amenajare și Adaptare a Mediului Ambiant.
4. Întocmirea de propuneri privind Planul de formare/perfectionare profesionala a personalului.
5. Intocmirea si executarea Planului de instruire continua a personalului.

Articolul 8

Structura organizatorică, numărul de posturi şi categoriile de personal
	Serviciul social Cantina sociala din cadrul Complexului de servicii “Sf.Francisc”, cod serviciu social 8899 CPDH-I, funcționează cu un număr de 13,33 angajati,conform HotărâriiConsiliului Local nr.218/27.06.2017.
	Personal de conducere:
	a)personal de conducere: 0,33 - sef centru (coordonează și activitățile Centrului pentru Persoane fara Adapost si Centrului de zi de consiliere si informare);
	b)personal de specialitate de ingrijire si asistenta:2 asistenti sociali;
	c)personal cu functii administrative, gospodarire, intretinere-reparatii, deservire: 11 angajati (1 inspector de specialitate I, 1 magaziner, 1 șofer, 6 muncitor calificați – bucătari, 1 muncitor necalificat – ajutor bucătar, 1 referent 1A);
	d)Voluntari:Serviciul social Cantina sociala, prezinta disponibilitate in munca cu voluntarii.

Articolul 9.Personalul de conducere
	
	(1) Personalul cu atributii de  conducere este format din:
	a) Sef de centru – coordoneză si Centrul pentru persoane fără adăpost si Centrul de zi de consiliere și informare.
	(2) Atribuţiile personalului de conducere sunt:
	a) asigură conducerea, îndrumarea şi controlul activităţilor desfăşurate de personalul serviciului şi propune organului competent sancţiuni disciplinare pentru salariaţii care nu îşi îndeplinesc în mod corespunzător atribuţiile, cu respectarea prevederilor legale din domeniul furnizării serviciilor sociale, codului muncii etc.;
	b) elaborează rapoartele generale privind activitatea serviciului social, stadiul implementării obiectivelor şi întocmeşte informări pe care le prezintă furnizorului de servicii sociale;
	c) propune participarea personalului de specialitate la programele de instruire şi perfecţionare;
	d) colaborează cu alte centre/alţi furnizori de servicii sociale şi/sau alte structuri ale societăţii civile în vederea schimbului de bune practici, a îmbunătăţirii permanente a instrumentelor proprii de asigurare a calităţii serviciilor, precum şi pentru identificarea celor mai bune servicii care să răspundă nevoilor persoanelor beneficiare;
	e) întocmeşte raportul anual de activitate;
	f) asigură buna desfăşurare a raporturilor de muncă dintre angajaţii serviciului/centrului;
	g) propune furnizorului de servicii sociale aprobarea structurii organizatorice şi a numărului de personal;
	h) desfăşoară activităţi pentru promovarea imaginii institutiei în comunitate;
	i) ia în considerare şi analizează orice sesizare care îi este adresată, referitoare la încălcări ale drepturilor beneficiarilor în cadrul serviciului pe care îl conduce;
	j) răspunde de calitatea activităţilor desfăşurate de personalul din cadrul serviciului şi dispune, în limita competenţei, măsuri de organizare care să conducă la îmbunătăţirea acestor activităţi sau, după caz, formulează propuneri în acest sens;
	k) organizează activitatea personalului şi asigură respectarea timpului de lucru şi a regulamentului de organizare şi funcţionare;
	l) reprezintă serviciul în relaţiile cu furnizorul de servicii sociale şi, după caz, cu autorităţile şi instituţiile publice, cu persoanele fizice şi juridice din ţară şi din străinătate, precum şi în justiţie;
	m) asigură comunicarea şi colaborarea permanentă cu serviciul public de asistenţă socială de la nivelul primăriei şi de la nivel judeţean, cu alte instituţii publice locale şi organizaţii ale societăţii civile active în comunitate, în folosul beneficiarilor;
	n) asigură aducerea la cunoştinţa personalului şi beneficiarilor a prevederilor din regulamentul propriu de organizare şi funcţionare;
	o) alte atribuţii prevăzute în fisa postului.

Articolul 10.Personalul de specialitate
 (1) Personalul de specialitate:
	Asistent social (263501), indeplineste in principal urmatoarele atributii:
a) actualizarea permanentă a cunoştinţelor din domeniul  asistenţei sociale;
b) pune in aplicare prevederile Legii nr.292/2011, a Ordinului 29/2019, a Legii nr.208/1997, precum si a altor prevederi legale in domeniul asitentei sociale;
c) efectueaza informarea beneficiarilor cu privire la serviciile de care pot beneficia in cadrul institutiei,
d) evaluează, situaţia de criză a persoanelor care solicita servicii, precum şi a posibilităţilor reale de intervenţie; 
e) promovează un sistem coerent de programe, măsuri, activităţi, servicii profesionalizate de prevenire şi protejare a persoanelor aflate in situatie de criza;
f) completeaza dosarul beneficiarilor cu toate actele necesare in conformitate cu prevederile legale, 
g) realizeaza evaluarea iniţială a situaţiei sociale a beneficiarilor;
h) intocmeste ancheta sociala la domiciliul beneficiarilor care solicita servicii de acordare a hranei;
i) monitorizeaza periodic situaţia beneficiarilor cantinei sociale;
j) tine evidenţa cazurilor alocate şi urmărirea respectării termenelor pentru rezolvare;
k) intocmeste listele zilnice de evidenta cu beneficiarii 
l) intocmeste saptamanal lista cu numarul de persoane beneficiare de hrana si o inmaneaza administratorului 
m) întocmeşte rapoarte cu privire la situaţia beneficiarilor în conformitate cu cerinţele stabilite;
n) contribuie la examinarea şi soluţionarea propunerilor, cererilor, petiţiilor şi reclamaţiilor cetăţenilor;
o) colaborează cu structurile guvernamentale, serviciile  de resort, cat şi cu organizaţiile ne-guvernamentale întru soluţionarea problemelor beneficiarilor;
p) face propuneri de îmbunătăţire a activităţii în vederea creşterii calităţii serviciului şi respectării legislatiei, 
q) menţine o colaborare corecta cu serviciile abilitate ale Primariei Timisoara, cu  fundaţiile şi asociaţiile care au contract de colaborare cu Directia de Asistenta Sociala a Municipiului Timisoara si cu orice alta instituţie care îşi desfăşoară activitatea în domeniul asistenţei sociale, pe baza aprobării date de Directorul  general, Directorul general adjunct sau seful de centru;
r) alte atribuţii prevăzute în fisa postului.

Articolul  11.Personalul administrativ, gospodărie, întreţinere-reparaţii, deservire
	
	Personalul administrativ asigură activităţile auxiliare ale Cantinei Sociale:
Inspector de specialitate I îndeplineşte în principal, următoarele atribuţii:
a) administreaza / coordoneaza serviciul social cantina sociala;
b) intocmeste referatele de necesitate in vederea achizitionarii obiectelor de inventar, materiale de curatenie, alimente, etc diverse materiale, mijloacelor fixe si urmareste folosirea si expirarea acestora in termen;
c) intocmeste referatele de necesitate pentru asigurarea serviciilor şi lucrărilor necesare pentru funcţionarea optimă a instituţiei şi se asigură de îndeplinirea acestora conform solicitărilor
d) supravegheaza si controlează punerea in aplicare a masurilor de protectie si prevenire a riscurilor profesionale specifice fiecarei funcţii;
e) participã la elaborarea proiectului de întreţinere şi reparaţii a spaţiilor şi mijloacelor fixe din administrarea serviciului social cantina sociala; 
f) participã la elaborarea programelor şi rapoartelor de activitate (periodice sau în funcţie de solicitări), la întocmirea fişei postului pentru personalul de care raspunde;
g) participã la activitatea comisiilor în care este desemnat (casãri, inventar, receptie, etc.);
h) urmăreşte duratele normate de utilizare a mijloacelor fixe, starea lor de uzurã şi în funcţie de necesităţi, propune casarea sau valorificarea acestora;
i) asigurã logistic desfãşurarea corespunzãtoare a acţiunilor organizate de cantina sociala ;
j) verificã si confirmã facturile emise de terţi pentru serviciile prestate ; 
a) alte atributii prevazute in fisa postului.

Magazinerul îndeplineşte în principal, următoarele atribuţii:
a) opereaza notele de receptie si listele de alimente in programul de stocuri si obtie actualizarea fiselor de magazie;
b) asigura depozitarea corespunzatoare a alimentelor;
c) elibereaza alimentele din magazie in baza listelor de alimente;
d) preda, zilnic, la serviciul contabilitate listele de alimente;
e) receptioneaza alimentele conform facturilor emise de furnizori;
f) alte atribuţii prevăzute în fisa postului.

Muncitor calificat bucatarie – intretinere indeplineste in principal, urmatoarele atributii:
a) asigura prepararea si distribuirea hranei catre beneficiarii cantinei si ai centrului;
b) asigura transportul in interiorul institutiei si pastrarea alimentelor luate in primire in deplina securitate, in stricta conformitate cu normele de igiena si securitate sanitara;
c) respecta in tocmai meniul stabilit; 
d) foloseste integral cantitatile scoase din magazie pentru prepararea hranei;
e) raspunde de calitatea hranei preparate;
f) distribuie integral hrana preparata; 
g) executa igienizarea spatiilor destinate prepararii si servirii mesei;
h) raspunde de bunurile materiale si echipamentele utilizate in procesulde preparare si distributie a hranei;
i) alte atribuţii prevăzute în fisa postului.

Muncitor necalificat - bucatarie indeplineste in principal, urmatoarele atributii:
a) impreuna cu bucatarul asigura transportul in interiorul institutiei si pastrarea alimentelor luate in primire in stricta conformitate cu normele de igiena si securitate sanitara;
b) igienizeaza periodic si ori de cate ori este nevoie, locul de munca;
c) igienizeaza vesela folosita la prepararea hranei;
d) transporta resturile menajere si gunoiul in pubelele destinate;
e) raspunde pe timpul serviciului de toate bunurile materiale date in gestiune;
j) alte atribuţii prevăzute în fisa postului.

Sofer - îndeplineşte în principal, următoarele atribuţii:
a) asigura transportul hranei conform planificării;
b) preia şi verifică înaintea plecării în cursă şi pe timpul derulării acesteia starea tehnică corespunzătoare a mijlocului de transport auto încredinţat, refuzând plecarea în cursă în cazul constatării unor defecţiuni care prezintă pericol în circulaţie sau care afectează funcţionarea mijlocului de transport; informează imediat despre refuz seful ierarhic cuperior
c) completează foaia de parcurs cu datele cerute de formularul tipizat, inclusiv completarea curselor efectuate atestate prin semnătura persoanelor care au dispus  efectuarea deplasărilor şi răspunde de realitatea şi corectitudinea datelor înscrise;
d) efectuează lucrări de întreţinere curentă şi suprvegheaza executarea reparaţiilor la mijloacele de transport auto avute în primire;
e) verifică starea tehnică a mijlocului auto la terminarea programului sau la revenirea din cursă;
f) efectuează alimentarea cu combustibil şi justifică în condiţiile legii consumurile de carburant;
g) parchează mijlocul de transport auto la locul stabilit de conducerea centrului şi predă foaia de parcurs, actele autovehiculului şi cheile acestuia persoanei desemnate;
h) nu permite altor persoane sa conduca autovehiculul, acesta  poate fi condus doar de catre persoanele desemnate de catre conducerea institutiei;
i) informează despre defecţiunile constatate în funcţionarea mijlocului de transport; 
j) participă la activitatea de descărcare a mărfurilor şi la manevrele făcute în vederea depozitării acesteia; 
k) alte atribuţii prevăzute în fisa postului.

Referent 1A –indeplineste in principal, urmatoarele atributii:
a) coordoneaza activitatile serviciului social in absenta inspectorului de specialitate–Cantina Sociala;
b) urmareste atingerea obiectivelor programului in care este responsabilizat sa lucreze;
c) intocmeste referatele de necesitate in vederea achizitionarii obiectelor de inventar, materiale curatenie, alimente, diverse materiale, mijloacele fixe si urmareste termenul de folosire si expirare a acestora;
d) supravegheaza si controleaza punerea in aplicare a masurilor de protectie si prevenire a riscurilor profesionale  specifice fiecarei functii;
e) realizeaza activitatea de calculatie a meniurilor;
f) realizeaza comenzi de alimente si bunuri catre furnizori;
g) alte atribuţii prevăzute în fisa postului.


Articolul 12.Finanţarea cantinei
	(1) În estimarea bugetului de venituri şi cheltuieli, finanţarea serviciului social Cantina sociala din cadrul Complexului de servicii “Sf.Francisc” are în vedere asigurarea resurselor necesare acordării serviciilor sociale cel puţin la nivelul standardelor minime de calitate aplicabile.
	(2) Finanţarea cheltuielilor centrului se asigură, în condiţiile legii, din următoarele surse:
a) bugetul local al Municipiului Timişoara,
b) contribuția beneficiarului 
c) donaţii, sponsorizări 
d) fonduri externe rambursabile si nerambursabile
e) alte surse de finanţare, în conformitate cu legislaţia în vigoare.

